ກຳປັ່ນລົບ ເກົາຫລີເໜືອ ແລະເກົາຫລີໃຕ້ ຍິງປືນ ເຕຶອນໃສ່ກັນ
​ເ​ຮື​ອລົບ​ເກົາຫລີ​ໃຕ້​ ໄດ້​ຍິງ​ເຕືອນ ​ຫລັງ​ຈາກກຳ​ປັ່ນລົບ​ ເກົາຫລີ​​ເໜືອ ​ໄດ້​ຜ່ານ​ຂ້າມ ​ເສ້ນຊາຍ​ແດນທີ່​ຮ້ອງ​ວ່າ ​ເສ້ນ​ຈຳກັດທາງ​ເໜືອ ນອກຝັ່ງ​ທະ​ເລ​ກ້ຳຕາ​ເວັນ​ຕົກນັ້ນ. ​
ກຳປັ່ນລົບ ຂອງເກົາຫລີເໜືອ ແລະເກົາຫລີໃຕ້ ໄດ້ຍິງປືນເຕືອນ ໃສ່ກັນ ຢູ່ໃກ້ກັບຊາຍແດນທາງທະເລ ທີ່ເປັນຈຸດຜິດຖຽງກັນນັ້ນ ໃນວັນອັງຄານມື້ນີ້ ບໍ່ເທົ່າໃດວັນຫລັງຈາກສອງຝ່າຍໄດ້ຕົກລົງ ຈະທຳການສົນທະນາກັນລະດັບສູງ ທີ່ຫລາຍໆຄົນຫວັງວ່າ ຈະ ສາມາດເຮັດໃຫ້ສາຍພົວພັນ ລະຫວ່າງທັງສອງປະເທດ ດີຂຶ້ນ ໄດ້ນັ້ນ ບັນດາເຈົ້າໜ້າທີ່ປ້ອງກັນປະເທດ ທີ່ນະຄອນຫລວງໂຊລ ກ່າວ ວ່າ ເຮືອລົບເກົາ ຫລີໃຕ້ໄດ້ຍິງເຕືອນ ຫລັງຈາກກຳປັ່ນລົບເກົາ ຫລີເໜືອລຳນຶ່ງ ໄດ້ຜ່ານຂ້າມເສ້ນ ຊາຍແດນທີ່ຮ້ອງວ່າ ເສ້ນ ຈຳກັດທາງເໜືອ ນອກຝັ່ງທະເລກ້ຳຕາເວັນຕົກນັ້ນ ກຳປັ່ນລົບ ເກົາຫລີເໜືອ ໄດ້ຍິງຕອບໂຕ້ຄືນ ກ່ອນຖອນກັບຄືນໄປ ບັນດາເຈົ້າໜ້າທີ່ ທີ່ຂໍບໍ່ໃຫ້ບອກຊື່ ກ່າວວ່າ ກຳປັ່ນທັງສອງລຳ ບໍ່ໄດ້ຕັ້ງໃຈທີ່ຈະຍິງໃສ່ໃຫ້ ຖືກກັນ ແລະກໍບໍ່ມີຜູ້ໃດໄດ້ຮັບບາດເຈັບ ຫລືໄດ້ຮັບຄວາມເສຍຫາຍ ໃນການປະເຊີນໜ້າ ກັນເມື່ອເຊົ້າວັນອັງຄານມື້ນີ້ ເຂົາເຈົ້າກ່າວວ່າ ກຳປັ່ນລົບເກົາຫລີໃຕ້ ໄດ້ຍິງເຕືອນ ປະມານ 90 ນັດ ເປັນເວລາປະມານ 10 ນາທີ ການບຸກລຸກດັ່ງກ່າວ ແມ່ນເກີດຂຶ້ນຢູ່ເລື້ອຍໆ ຍ້ອນວ່າເກົາຫລີເໜືອ ບໍ່ເຄີຍຮັບຮູ້ເຂດຊາຍ ແດນໃນທະເລເຫລືອງ ທີ່ອົງການສະຫະປະຊາຊາດໄດ້ຂີດໄວ້ ໃນເວລາສິ້ນສຸດສົງຄາມ ເກົາຫລີ ໃນຊຸມປີ 1950 ນັ້ນ ແຕ່ວ່າ ເຫດການດັ່ງກ່າວແມ່ນຍົກລະດັບຄວາມເຄັ່ງຕຶງຂຶ້ນ ລ່ວງໜ້າການສົນທະນາຂັ້ນສູງ ທີ່ໄດ້ຕົກລົງກັນວ່າຈະຈັດຂຶ້ນ ຫລັງຈາກເຈົ້າໜ້າທີ່ຂັ້ນສູງຂອງເກົາຫລີເໜືອຄະນະນຶ່ງ ໄດ້ ໄປຢ້ຽມຢາມເກົາຫລີໃຕ້ ແບບບໍ່ໄດ້ແຈ້ງ ໃຫ້ຊາບລ່ວງໜ້າ ເພື່ອໄປຮ່ວມພິທີອັດການແຂ່ງ ຂັນກິລາເອເຊຍ ຫລືເອຊຽນເກມ ໃນວັນເສົາທີ່ຜ່ານມາ